Gyermekoltalmazó Családok Egyesülete

Tevékenységi beszámoló 2023 évről

 A Gyermekoltalmazó Családok Egyesülete 1994-ben alakult, (jelenleg közhasznú társadalmi szervezetként működik), többnyire értelmi akadályozottsággal élő gyermeket nevelő családok összefogásával jött létre.

Kis létszámú egyesület vagyunk, célunk a családok, illetve az akadályozottsággal élő fiatalok érdekvédelme, mentális, szociális segítése.

2023. április 1-jén húsvétra készülődtünk, amelyet FONI épületében tartottunk. /Egyébként az intézmény az egyesület székhelyéül is szolgál./

A gyerekekkel húsvéti dekorációkat, kopogtatókat készítettünk, tojást festettünk.

A szülők süteménnyel járultak hozzá a rendezvényhez, ebédre pedig pizzát rendeltünk.

Az egész nap nagyon jó hangulatban telt el, a gyerekek örömmel vitték haza a saját kezűleg készített dekorációkat.

Márciusban megnéztük a Kék róka című színházi előadást a Művelődési házban.

Április 27-én megtartottuk az éves közgyűlést.

Július 8-án Felgyőn az IKSZT épületében tartottuk a gyermeknapot.

Ez a közösségi épület Felgyő külterületén található, hatalmas füves területtel. Az épületben biliárdasztal, csocso asztal társas játékok, homokozó van, így minden korosztály talál magának elfoglaltságot az óvodástól a felnőttekig.

Itt nyugodt környezetben tudtak a gyerekek játszani, futkározni, volt olyan család, aki hozta a gyerekeknek a kerékpárját is.

Délben itt is pizzát kaptak a gyerekek, illetve a szülők sütöttek süteményt, amit közösen fogyasztottunk el.

Ezeken a kötetlen programokon a felnőttek is jót szoktak beszélgetni, újabb információt kapnak egymástól hogy a gyerekeknél pl. kinek milyen diéta, terápia esetleg szakorvos vagy gyógyszer vált be. Ezáltal bővül a szülők ismerete is egyes betegségek gyógyításával, kezelésével kapcsolatban.

November 4-éncsaládi napot tartottunk szintén Felgyőn az IKSZT-ben.

Minden gyerek kapott egy tököt, amelyet örömmel fúrtak-faragtak szülői felügyelettel, vagy segítséggel. A kész munkákat hazavihették és mécseseket rakhattak bele.

December 16-án Bokroson jártunk a Mikulásházban. A gyerekeknek nagyon tetszett hogy találkozhattak a Mikulással, karácsonyi képeslapot készítettek, meghallgattak egy mesét és a végén még kisvasúton is utazhattak.

Nagyon hangulatosan telt el az idő és a hideg ellenére a felnőttek is nagyon jól érezték magukat.

Ezekkel a tevékenységekkel és programokkal zárta az egyesület a 2023-as évet.

Tisztelettel:

Német Lászlóné sk.

 elnök